CELEX: 32005R0109
Language: da
Date: 2005-01-24 00:00:00
Title: Kommissionens forordning (EF) nr. 109/2005 af 24. januar 2005 om definitionen af medlemsstaternes økonomiske område med henblik på gennemførelse af Rådets forordning (EF, Euratom) nr. 1287/2003 om harmonisering af bruttonationalindkomsten i markedspriser

25.1.2005   
            
            
               DA
            
            
               Den Europæiske Unions Tidende
            
            
               L 21/3
            
         
      KOMMISSIONENS FORORDNING (EF) Nr. 109/2005
   af 24. januar 2005
   om definitionen af medlemsstaternes økonomiske område med henblik på gennemførelse af Rådets forordning (EF, Euratom) nr. 1287/2003 om harmonisering af bruttonationalindkomsten i markedspriser
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EF, Euratom) nr. 1287/2003 af 15. juli 2003 om harmonisering af bruttonationalindkomsten i markedspriser (BNI-forordningen) (1), særlig artikel 5, stk. 1, og
   ud fra følgende betragtninger:
   
               (1)
            
            
               Det fremgår af artikel 2, stk. 7, i Rådets afgørelse 2000/597/EF, Euratom af 29. september 2000 om ordningen for De Europæiske Fællesskabers egne indtægter (2) at der ved bruttonationalindkomsten i markedspriser (BNI) forstås bruttonationalindkomsten i markedspriser, således som den beregnes af Kommissionen efter reglerne i det europæiske nationalregnskabssystem (ENS). ENS fra 1995 (ENS 95), der erstatter to tidligere nationalregnskabssystemer fra henholdsvis 1970 og 1979, blev indført ved Rådets forordning (EF) nr. 2223/96 af 25. juni 1996 om det europæiske national- og regionalregnskabssystem i Det Europæiske Fællesskab (3), og var indeholdt i bilaget hertil. Fra budgetåret 2002 har BNI opgjort efter ENS 95 været anvendt i forbindelse med egne indtægter.
            
         
               (2)
            
            
               Rådets forordning (EF, Euratom) nr. 1287/2003 indeholder bestemmelser om medlemsstaternes indsendelse af BNI-data og procedurer for og kontrol af beregningen af BNI og om nedsættelse af BNI-udvalget.
            
         
               (3)
            
            
               For at kunne definere bruttonationalindkomsten i markedspriser (BNI) i overensstemmelse med artikel 1 i forordning (EF, Euratom) nr. 1287/2003 er det nødvendigt at præcisere den i ENS 95 anvendte definition af økonomisk område.
            
         
               (4)
            
            
               Med henblik på gennemførelse af artikel 1 i Rådets direktiv 89/130/EØF, Euratom om harmonisering af fastlæggelsen af bruttonationalindkomsten i markedspriser (4), er medlemsstaternes økonomiske område defineret i Kommissionens beslutning 91/450/EØF, Euratom (5). En tilsvarende definition bør fastlægges i forbindelse med BNI.
            
         
               (5)
            
            
               De i denne foranstaltning fastsatte foranstaltninger er i overensstemmelse med udtalelse fra BNI-udvalget —
            
         UDSTEDT FØLGENDE FORORDNING:
   Artikel 1
   I forbindelse med forordning (EF, Euratom) nr. 1287/2003 tillægges begrebet »økonomisk område« den betydning, som fremgår af afsnit 2.05 og 2.06 i bilag A til forordning (EF) nr. 2223/96, mens der ved begrebet »geografisk territorium« forstås de områder, der er opført i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. januar 2005.
      
         
            På Kommissionens vegne
         
         Joaquín ALMUNIA
         
         
            Medlem af Kommissionen
         
      
   
   
      (1)  EUT L 181 af 19.7.2003, s. 1.
   
      (2)  EFT L 253 af 7.10.2000, s. 42.
   
      (3)  EFT L 310 af 30.11.1996, s. 1. Senest ændret ved Europa-Parlamentets og Rådets forordning (EF) nr. 1267/2003 (EUT L 180 af 18.7.2003, s. 1).
   
      (4)  EFT L 49 af 21.2.1989, s. 26. Ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
   
      (5)  EFT L 240 af 29.8.1991, s. 36. Ændret ved tiltrædelsesakten af 2003.
   
      BILAG
      Medlemmernes område:
      
                  —
               
               
                  Kongeriget Belgiens område
               
            
                  —
               
               
                  Den Tjekkiske Republiks område
               
            
                  —
               
               
                  Kongeriget Danmarks område, bortset fra Færøerne og Grønland
               
            
                  —
               
               
                  Forbundsrepublikken Tysklands område
               
            
                  —
               
               
                  Republikken Estlands område
               
            
                  —
               
               
                  Den Hellenske Republiks område
               
            
                  —
               
               
                  Kongeriget Spaniens område
               
            
                  —
               
               
                  Den Franske Republiks område, bortset fra de lande og oversøiske territorier, som den har overherredømme over, jf. bilag II til traktaten om oprettelse af Det Europæiske Fællesskab
               
            
                  —
               
               
                  Irlands område
               
            
                  —
               
               
                  Den Italienske Republiks område
               
            
                  —
               
               
                  Republikken Cyperns område
               
            
                  —
               
               
                  Republikken Letlands område
               
            
                  —
               
               
                  Republikken Litauens område
               
            
                  —
               
               
                  Storhertugdømmet Luxembourgs område
               
            
                  —
               
               
                  Republikken Ungarns område
               
            
                  —
               
               
                  Republikken Maltas område
               
            
                  —
               
               
                  Kongeriget Nederlandenes område, bortset fra de lande og oversøiske territorier, som det har overherredømme over, jf. bilag II til traktaten om oprettelse af Det Europæiske Fællesskab
               
            
                  —
               
               
                  Republikken Østrigs område
               
            
                  —
               
               
                  Republikken Polens område
               
            
                  —
               
               
                  Den Portugisiske Republiks område
               
            
                  —
               
               
                  Republikken Sloveniens område
               
            
                  —
               
               
                  Den Slovakiske Republiks område
               
            
                  —
               
               
                  Republikken Finlands område
               
            
                  —
               
               
                  Kongeriget Sveriges område
               
            
                  —
               
               
                  Det Forenede Kongerige Storbritannien og Nordirlands område.